CELEX: 32006R1647
Language: sk
Date: 2006-11-07 00:00:00
Title: Nariadenie Rady (ES) č. 1647/2006 zo 7. novembra 2006 , ktorým sa mení a dopĺňa nariadenie Rady (ES) č. 974/98 o zavedení eura

9.11.2006   
            
            
               SK
            
            
               Úradný vestník Európskej únie
            
            
               L 309/2
            
         
      NARIADENIE RADY (ES) č. 1647/2006
   zo 7. novembra 2006,
   ktorým sa mení a dopĺňa nariadenie Rady (ES) č. 974/98 o zavedení eura
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 123 ods. 5,
   so zreteľom na návrh Komisie,
   po porade s Európskym parlamentom,
   so zreteľom na stanovisko Európskej centrálnej banky (1),
   keďže:
   
               (1)
            
            
               Nariadením Rady (ES) č. 974/98 z 3. mája 1998 o zavedení eura (2) sa zabezpečuje výmena mien za euro v členských štátoch, ktoré splnili potrebné podmienky na prijatie jednotnej meny v období, keď Spoločenstvo vstúpilo do tretej etapy hospodárskej a menovej únie.
            
         
               (2)
            
            
               Nariadením (ES) č. 2596/2000 (3) sa zmenilo a doplnilo nariadenie (ES) č. 974/98 s cieľom zabezpečiť výmenu gréckej meny za euro.
            
         
               (3)
            
            
               Nariadením (ES) č. 2169/2005 sa zmenilo a doplnilo nariadenie (ES) č. 947/98 s cieľom zabezpečiť prípravu následného zavedenia eura v členských štátoch, ktoré ešte euro ako jednotnú menu nezaviedli.
            
         
               (4)
            
            
               Podľa článku 4 Aktu o pristúpení z roku 2003 je Slovinsko členským štátom s výnimkou v zmysle článku 122 zmluvy.
            
         
               (5)
            
            
               Slovinsko na základe rozhodnutia Rady 2006/495/ES z 11. júla 2006 v súlade s článkom 122 ods. 2 zmluvy o prijatí jednotnej meny Slovinskom od 1. januára 2007 (4) spĺňa podmienky prijatia jednotnej meny a výnimka pre Slovinsko sa ruší s platnosťou od 1. januára 2007.
            
         
               (6)
            
            
               Na zavedenie eura v Slovinsku je nutné na Slovinsko rozšíriť platnosť ustanovení o zavedení eura uvedených v nariadení (ES) č. 974/98.
            
         
               (7)
            
            
               V pláne prechodu Slovinska na euro sa uvádza, že eurobankovky a euromince sa v tomto členskom štáte majú stať zákonným platidlom dňom prijatia eura ako jeho meny. V dôsledku toho by dňom prijatia eura a prechodu na hotovostné euro mal byť 1. január 2007. Nemalo by sa uplatniť „dobiehajúce“ obdobie.
            
         
               (8)
            
            
               Nariadenie Rady (ES) č. 974/98 by sa malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 974/98 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť 1. januára 2007.
   
      Toto nariadenie je záväzné v celom rozsahu a priamo uplatniteľné v členských štátoch v súlade so Zmluvou o založení Európskeho spoločenstva za podmienok ustanovených v protokoloch 25 a 26 a v článku 122 ods. 1 zmluvy.
      V Bruseli 7. novembra 2006
      
         
            Za Radu
         
         
            predseda
         
         E. HEINÄLUOMA
         
      
   
   
      (1)  Ú. v. EÚ C 163, 14.7.2006, s. 10.
   
      (2)  Ú. v. ES L 139, 11.5.1998, s. 1. Nariadenie naposledy zmenené a doplnené nariadením (ES) č. 2169/2005 (Ú. v. EÚ L 346, 29.12.2005, s. 1).
   
      (3)  Ú. v. ES L 300, 29.11.2000, s. 2.
   
      (4)  Ú. v. EÚ L 195, 15.7.2006, s. 25.
   
      PRÍLOHA
      Do prílohy k nariadeniu (ES) č. 947/98 sa medzi údaje pre Portugalsko a Fínsko vkladá tento riadok:
      
         
                     Členský štát
                  
                  
                     Termín prijatia eura
                  
                  
                     Termín prechodu na hotovostné euro
                  
                  
                     Členský štát s „dobiehajúcim“ obdobím
                  
               
                     „Slovinsko
                  
                  
                     1. januára 2007
                  
                  
                     1. januára 2007
                  
                  
                     Nie“